*Projekts*

LATVIJAS REPUBLIKAS MINISTRU KABINETS

2014.gada Rīkojums Nr.

Rīgā (prot.Nr. § )

**Par apropriācijas pārdali**

1. Atbalstīt apropriācijas pārdali no Izglītības un zinātnes ministrijas budžeta apakšprogrammas 01.05.00 “Dotācija privātajām mācību iestādēm” 150 000 *euro* apmērā uz Izglītības un zinātnes ministrijas budžeta apakšprogrammu 09.16.00 “Dotācija nacionālās nozīmes starptautisku sporta pasākumu organizēšanai Latvijā”, lai segtu ar 2015.gada Eiropas čempionāta basketbolā grupu turnīra organizēšanu Latvijā saistīto drošības depozīta maksājumu.

2. Izglītības un zinātnes ministrijai:

2.1. normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam;

2.2. nodrošināt, ka biedrība “Latvijas Basketbola savienība” pēc 2015.gada Eiropas čempionāta basketbolā grupu turnīra Latvijā norises un drošības depozīta atmaksas saņemšanas pilnā apmērā to viena mēneša laikā atmaksā valsts budžetā.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāre Sanda Liepiņa

28.11.2014. 08:08

192

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv